Duitsland-vliegtuig stort glo neer in AlpeArgieffoto van ‘n Airbus A319 van German Wings-lugredery (Foto: imgkid) ŉ Airbus A320 van die Germanwings-lugredery het Dinsdag in die suide van Frankryk neergestort. Volgens die Franse koerant, Le Monde, was daar 142 passasiers en ses bemanningslede aan boord. Die vliegtuig was van Barcelona in Spanje na Dusseldorf in Duitsland op pad. Die vliegtuig het glo in die Franse Alpe naby Digne neergestort. Intussen het Germanwings op sy sosialemedia-kanale gesê hulle is slegs bewus van gerugte in die media. “Ons is bewus van mediaberigte wat spekuleer oor ŉ voorval,” het die maatskappy gesê. “Niks is nog aan ons bevestig nie. Ons sal die media dadelik in kennis stel.” Meer inligting volg.